text: Politiet får nye våben til julekontrollerne
  13 december 2013 kl. 06.47
  I kampen mod narkotikapåvirkede billister har politiet nu indkøbt narkometre, som kommer i brug ved årstidens mange kontroller
  Narkometre er indført i alle politikredse efter et forsøg hos Københavns politi. Ved hjælp af en spytprøve kan narkometret lynhurtigt spore rester efter syv forskellige slags narkotika. Derudover har politiet også fået nye alkometre, der langt hurtigere kan afgøre om bilister har alkohol i blodet.
  Sydøstjyllands politi var i aftes på vejene med både narkometre og alkometre. Det resulterede i at fire blev taget for spritkørsel og en blev testet positiv i politiets nye narkometer.
  Også i weekenden hvor der er masser af julefrokoster vil politiet være på gaderne
  